Kolonel en kie stroop glo wild - Howe - Republikein
Thursday, September 12th, 11:42:21
10 July 2019 | Howe
Francoise Steynberg - ’n Weermagkolonel en ’n instrukteur by ’n beroepsopleidingsentrum is Maandag op borgtog van N$5 000 elk vrygelaat nadat hulle daarvan beskuldig is dat hulle Sondag wild onwettig op ’n plaas naby Tsintsabis gejag het.
Kol. Tobias Ipangelwa Nujoma (51), van die Otavi-weermagbasis, en die 56-jarige mnr. Sameul Mumbala, ’n opleidingsinstrukteur by die Valombola-beroepsopleidingsentrum op Ongwediva, het Maandag op ’n klag van onwettige jag in die landdroshof op Tsumeb verskyn.
Nujoma is volgens die Namibiese weermag sedert Februarie 2018 hoof van die ingenieursregiment op die Otavi-weermagbasis.
Volgens die Namibiese polisie se misdaadverslag is die twee beskuldigdes Sondag omstreeks 01:00 glo met twee duikers, twee hase, twee springhase en een wildsbok in Mumbala se dubbelkajuitbakkie by die Bravo-polisiepadblokkade naby Tsintsabis in die Oshikotostreek in hegtenis geneem.
“Dit volg ná die eienaar van die plaas Tsutsab skote gehoor het en ’n voertuig se ligte op die plaas gesien het. Die eienaar, sy seun, drie plaaswerkers en ’n lid van die mans-en-vroue-netwerk het die voertuig agtervolg en polisielede by die padblokkade ingelig,” lui die misdaadverslag.
“Die verdagte voertuig is by die padblokkade gestop en deursoek. ’n Haelgeweer met een patroon wat glo aan die Namibiese weermag behoort, ’n Makarov-pistool met vyf patrone en die wild is in die bakkie gevind.”
Die polisie het beslag op al die vuurwapens en vleis gelê.
Landdros Ruben Mutuku het die saak tot 19 Augustus vir verdere ondersoek uitgestel.
Polisie vir miljoene dollars gedagvaar
Henriette Lamprecht'n Paartjie van Suid-Afrika wat in 2013 vir etlike dae op Rundu aangehou is omdat hulle na bewering die wet op indiensneming oortree het...
Wêreldfisio-dag fokus op chroniese pyn
Wêreldfisioterapiedag word jaarliks op 8 September gevier en is 'n geleentheid vir fisioterapeute van oraloor die wêreld om bewustheid van hul rol te skep om...